**Molėtų rajono savivaldybės taryba**

**SPRENDIMAS**

**DĖL sutikimo PERiMti valstybės turtą MOLĖTŲ RAJONO SAVIVALDYBĖS NUOSAVYBĖN**

2016 m. lapkričio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 29 ir 38 punktais, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, atsižvelgdama į Valstybinės saugomų teritorijų tarnybos prie Aplinkos ministerijos ir Molėtų rajono savivaldybės administracijos 2014 m. birželio 25 d. pasirašytą papildomą susitarimą dėl 2012 m. spalio 5 d. partnerystės sutarties Nr. F4-2012-206 įgyvendinant projektą „Saugomų teritorijų tvarkymas (III etapas)“ (toliau – Projektas) pakeitimo bei į Valstybinės saugomų teritorijų tarnybos prie Aplinkos ministerijos 2016 m. spalio 24 d. raštą Nr. (9)-V3-1577(6.11) „Dėl turto perdavimo“,

Molėtų rajono savivaldybės taryba n u s p r e n d ž i a:

1. Sutikti perimti Molėtų rajono savivaldybės nuosavybėn savarankiškųjų funkcijų - gyventojų poilsio organizavimo, sąlygų verslo ir turizmo plėtrai sudarymo ir šios veiklos skatinimo – įgyvendinimui valstybei nuosavybės teise priklausantį ir šiuo metu Valstybinės saugomų teritorijų tarnybos prie Aplinkos ministerijos patikėjimo teise valdomą Projekto veiklos įgyvendinimo metu sukurtą turtą – Labanoro regioninio parko apžvalgos bokšto kompleksą (toliau – Kompleksas), esantį Molėtų r. sav., Mindūnų sen., Mindūnų k., Muziejaus g. 14, kurio bendra įsigijimo vertė 426 404,36 Eur, likutinė vertė 2016 m. rugsėjo 30 d. – 387 317,29 Eur. Kompleksą sudaro:
	1. Nekilnojamasis turtas:

|  |  |  |  |
| --- | --- | --- | --- |
| Eil. Nr. | Pavadinimas | Unikalus numeris | Registro numeris |
| 1.1.1. | Kiti inžineriniai statiniai – apžvalgos bokštas | 4400-3933-9725 | 62/10565 |
| 1.1.2. | Kiti inžineriniai statiniai - tvora | 4400-3934-0746 | 62/10565 |
| 1.1.3. | Kiti inžineriniai statiniai - aikštelė | 4400-3934-0735 | 62/10565 |

* 1. Trumpalaikis turtas:

|  |  |  |  |
| --- | --- | --- | --- |
| Eil. Nr. | Pavadinimas | Mato vnt. | Kiekis |
| 1.2.1. | Suolas | vnt. | 2 |
| 1.2.2. | Informacinis stendas IS-1 | vnt. | 1 |
| 1.2.3. | Dviračio stovas | vnt. | 1 |
| 1.2.4. | Informacinis stendas IS-2 | vnt. | 1 |
| 1.2.5. | Informacinis stendas IS-3 | vnt. | 3 |
| 1.2.6. | Rodyklė R1 | vnt. | 2 |
| 1.2.7. | Rodyklė R2 | vnt. | 1 |
| 1.2.8. | Kelio ženklas | vnt. | 3 |

1. Įgalioti Molėtų rajono savivaldybės administracijos direktorių Saulių Jauneiką, jo nesant - administracijos direktoriaus pavaduotoją Karolį Balčiūną, savivaldybės vardu pasirašyti turto perėmimo ir perdavimo aktą.
2. Užtikrinti Projekto veiklos įgyvendinimo metu sukurto turto priežiūros tęstinumą, t. y. 5 metus po Projekto pabaigos be Lietuvos Respublikos aplinkos ministerijos Aplinkos projektų valdymo agentūros ir (ar) kitos valstybės institucijos raštiško sutikimo neperleisti, neparduoti, neįkeisti ar kitokiu būdu nevaržyti daiktinių teisių į Projekto veiklos įgyvendinimo metu sukurtą turtą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras